CELEX: 62017TA0377
Language: sk
Date: 2018-07-13 00:00:00
Title: Vec T-377/17: Rozsudok Všeobecného súdu z 13. júla 2018 – SQ/EIB („Verejná služba — Zamestnanci EIB — Sťažnosť pre psychické obťažovanie — Administratívne vyšetrovanie — Pojem ‚psychické obťažovanie‘ — Požiadavka, že vytýkaný prejav správania sa musí opakovať, aby predstavoval ‚psychické obťažovanie‘ — Odmietnutie začať disciplinárne konanie proti pôvodcovi týchto prejavov správania — Povinnosť zachovávať mlčanlivosť o vedení administratívneho vyšetrovacieho konania a následne o rozhodnutí o ukončení konania, ktorým sa konštatovalo, že došlo k prípadu psychického obťažovania“)

24.9.2018   
            
            
               SK
            
            
               Úradný vestník Európskej únie
            
            
               C 341/16
            
         
      Rozsudok Všeobecného súdu z 13. júla 2018 – SQ/EIB
      (Vec T-377/17) (1)
      
      ((„Verejná služba - Zamestnanci EIB - Sťažnosť pre psychické obťažovanie - Administratívne vyšetrovanie - Pojem ‚psychické obťažovanie‘ - Požiadavka, že vytýkaný prejav správania sa musí opakovať, aby predstavoval ‚psychické obťažovanie‘ - Odmietnutie začať disciplinárne konanie proti pôvodcovi týchto prejavov správania - Povinnosť zachovávať mlčanlivosť o vedení administratívneho vyšetrovacieho konania a následne o rozhodnutí o ukončení konania, ktorým sa konštatovalo, že došlo k prípadu psychického obťažovania“))
      (2018/C 341/27)
      Jazyk konania: francúzština
      
         Účastníci konania
      
      
         Žalobca: SQ (v zastúpení: N. Cambonie a P. Walter, avocats)
      
         Žalovaná: Európska investičná banka (EIB) (v zastúpení: G. Faedo a K. Carr, splnomocnení zástupcovia, za právnej pomoci B. Wägenbaur, avocat, a J. Currall, barrister)
      
         Predmet veci
      
      Návrh podaný na základe článku 50a ods. 1 Štatútu Súdneho dvora Európskej únie a článku 41 poriadku zamestnancov EIB jednak na čiastočné zrušenie rozhodnutia prezidenta EIB z 20. marca 2017 a jednak na náhradu nemajetkovej a majetkovej ujmy, ktorá žalobkyni údajne vznikla z dôvodu psychického obťažovania zo strany jej nadriadeného a z dôvodu konania EIB
      
         Výrok rozsudku
      
      
                  1.
               
               
                  Rozhodnutie prezidenta Európskej investičnej banky (EIB) z 20. marca 2017 sa čiastočne zrušuje v rozsahu, v akom uplatňuje nesprávnu definíciu pojmu „psychické obťažovanie“, ktorá v nadväznosti na preukázaný prípad psychického obťažovania v rámci EIB nestanovuje bezprostredné disciplinárne konanie a ktorá v rozpore s účelmi vyšetrovacieho konania prípadu údajného psychického obťažovania adresátovi tohto rozhodnutia ukladá povinnosť zachovávať mlčanlivosť.
               
            
                  2.
               
               
                  Návrhy na zrušenie sa v zostávajúcej časti zamietajú.
               
            
                  3.
               
               
                  EIB sa ukladá povinnosť zaplatiť SQ z dôvodu vzniknutej nemajetkovej ujmy sumu 10 000 eur.
               
            
                  4.
               
               
                  Návrhy na náhradu škody sa v zostávajúcej časti zamietajú.
               
            
                  5.
               
               
                  EIB znáša svoje vlastné trovy konania a je povinná nahradiť polovicu trov konania, ktoré vynaložila SQ.
               
            
                  6.
               
               
                  SQ znáša polovicu vlastných trov konania.
               
            
         (1)  Ú. v. EÚ C 277, 21.8.2017.